» DRAKENSBERG MET SANIPAS
DRAKENSBERG MET SANIPAS
Toer datum: 25 Feb 2019 - 02 Mar 2019
Area: Drakensberg Noord, Sentraal en Suid met Sani Pas
Prys: Vanaf R7425
Ons vertrek vanaf Pretoria en die roete neem ons op die N3 tot by Villiers, Warden en Harrismith. Hier swaai ons weg in die rigting van die Drakensberge. Aandete en oornag noordelike Drakensberg.
Vanoggend doen ons ‘n kort staproete by die Royal Natal Nasionale Park. Hierdie roete is ongeveer 3.5 km lank en eindig by ‘n waterval. Ons stop by die Mont-Aux-Sources Hotel of ‘n soortgelyke plek vir ‘n ligte middagete (eie koste). In die namiddag besoek ons die Hidro-elektriese kragstasie waar ons deur ‘n plaaslike gids meer vertel word oor die projek. Aandete en oornag Noordelike Drakensberg.
Na ontbyt vertrek ons na die Sentrale Berg. Ons besoek die Didima Rock Art Centre wat geleë is in die uKhahlamba Drakensberg wat op 29 November 2000 tot Wêreld Erfenis Gebied verklaar is. Daar is meer as 600 rotstekeninge in hierdie gebied. Didima Rock Art Sentrum bied ‘n video aan van die leefwyse en gewoontes van die Sanmense. Ons sit ons reis voort in die Sentrale berg en besoek die Matwewers asook Thokozisa. Ons woon ons die Drakensberg Seunskoor se uitvoering by. Aandete en oornag Sentrale berg.
Na ‘n heerlike ontbyt groet ons die Sentrale Berg en vertrek ons na die Suidelike Berg. Ons roete neem ons deur plekke soos Estcourt, waar ons Glamosa Glas besoek en sien hoe die glasblasers verskillende artikels maak, Howick, Mooirivier, Boston, Bulwer, Underberg, Himeville. Laatmiddag ontspan ons en geniet ons omgewing. Aandete en oornag in die Suidelike Berg.
Vandag is een van die hoogtepunte van ons toer wanneer ons met 4 x 4 voertuie die Sani Pas aandurf. Die Sani Pas is die toegangsroete na “Die dak van Afrika”. Ons handel die doeane prosedures af en vertrek dan met die kronkelende pad dieper in Lesotho in. Ons besoek ook ‘n kultuurdorp bo-op die berg. U het geleentheid om middagete te eet in die kleinste kroeg bo-op Sani Pas. Aandete en oornag Suidelike Berg.
Vroegoggend, na ontbyt, vertrek ons en reis deur die Middellande wat baie herinner aan Skotland. By Van Reenen besoek ons die kleinste Rooms Katolieke Kerkie in die wêreld. Ons arriveer in Pretoria ongeveer 17:30, met baie mooi herinneringe aan hierdie mooi deel van ons land.
Vervoer in ‘n 28 / 34 sitplek luukse bus met gordyne, lugreëling en toilet
Toegangsgelde soos genoem in program
Kort staproete - Koninklike Natalse Nasionale Park
Besoek aan Kragstasie
Didima Rock Art Sentrum
4 x 4 rit op met Sanipas
Toer datum 25 Februarie - 2 Maart 2019
1. Drakensberg Seunskoor
2. Didima Rotskuns Sentrum
3. Royal Nasionale Park
4. Drakensberg Erfenisgebied
5. Kleinste Kerk in die Wereld
6. Sani Pas 4x4 rit
7. Weggesteekte kragstasie